2012 m. kovo 21 d. Bendrojo Teismo (antroji kolegija) sprendimasFiskeri og Havbruksnæringens Landsforening ir kt. prieš Tarybą
(Byla T‑115/06)
„Dempingas – Norvegijos kilmės lašišos importas – Mažesnio muito taisyklė – Minimalių importo kainų ir fiksuoto muito apskaičiavimas“
1.                     Ieškinys dėl panaikinimo – Fiziniai ar juridiniai asmenys – Tiesiogiai ir konkrečiai su jais susiję aktai – Reglamentas, nustatantis antidempingo muitus – Skirtingi įvairioms įmonėms nustatyti muitai – Priimtinumas, kiekvienos įmonės atveju apribotas reglamento, susijusio su jos gaminamų prekių importu, nuostatomis (EB 230 straipsnio ketvirta pastraipa; SESV 263 straipsnio ketvirta pastraipa; Tarybos reglamentas Nr. 85/2006) (žr. 27–29 punktus)
2.                     Bendra prekybos politika – Apsauga nuo dempingo taikymo – Kintamo muito, apskaičiuoto atsižvelgiant į minimalią importo kainą, nustatymas – Minimalios referencinės kainos nustatymas, atsižvelgiant į mažiausio muito taisyklę, minimalią importo kainą be dempingo palyginus su minimalia nežalinga importo kaina – Teisėtumas (Tarybos reglamento Nr. 384/96 9 straipsnio 4 dalis, Tarybos reglamento Nr. 85/2006 1 straipsnio 5 dalis ir Tarybos reglamento Nr. 1225/2009 9 straipsnio 4 dalis) (žr. 39–42 punktus)
3.                     Bendra prekybos politika – Apsauga nuo dempingo taikymo – Fiksuoto muito nustatymas – Nustatymas laikantis mažesnio muito taisyklės, palyginus svertinį dempingo skirtumo vidurkį su svertiniu žalos skirtumo vidurkiu – Klaidingas palyginimas dėl klaidingo svertinio dempingo skirtumo vidurkio apskaičiavimo – Neteisėtumas (Tarybos reglamento Nr. 384/96 9 straipsnio 4 dalis, Tarybos reglamento Nr. 85/2006 1 straipsnio 5 dalis ir Tarybos reglamento Nr. 1225/2009 9 straipsnio 4 dalis) (žr. 45–49, 52, 55, 58 punktus)
4.                     Bendra prekybos politika – Apsauga nuo dempingo taikymo – Kintamojo muito nustatymas – Apskaičiavimas remiantis minimalia importo kaina – Šios kainos apskaičiavimas remiantis minimalia importo kaina be dempingo, atsižvelgiant į gamybos sąnaudas suinteresuotosiose trečiosiose šalyse – Gamybos sąnaudų, išreikštų nacionaline valiuta, konvertavimas į eurus – Vidutinio keitimo kurso taikymas laikotarpio, kuris yra netinkamas atsižvelgiant į atitinkamo produkto gamybos ciklą, atžvilgiu – Neteisėtumas (Tarybos reglamento Nr. 384/96 2 straipsnio 5 dalis ir 9 straipsnio 4 dalis, Tarybos reglamento Nr. 85/2006 1 straipsnio 5 dalis ir Tarybos reglamento Nr. 1225/2009 2 straipsnio 5 dalis ir 9 straipsnio 4 dalis) (žr. 75, 79–82 punktus)
Dalykas
Prašymas panaikinti 2006 m. sausio 17 d. Tarybos reglamentą (EB) Nr. 85/2006, nustatantį galutinį antidempingo muitą ir galutinai surenkantį laikinąjį muitą, nustatytą Norvegijos kilmės išaugintos lašišos importui (OL L 15, p. 1).
Rezoliucinė dalis
1.
Panaikinti 2006 m. sausio 17 d. Tarybos reglamentą (EB) Nr. 85/2006, nustatantį galutinį antidempingo muitą ir galutinai surenkantį laikinąjį muitą, nustatytą Norvegijos kilmės išaugintos lašišos importui, tiek, kiek jis susijęs su Fiskeri og Havbruksnæringens Landsforening, Norske Sjømatbedrifters Landsforening, Salmar Farming AS, Hydroteck AS, Hallvard Lerøy AS ir Lerøy Midnor AS.
2.
Atmesti likusią ieškinio dalį.
3.
Europos Sąjungos Taryba padengia savo ir Fiskeri og Havbruksnæringens Landsforening, Norske Sjømatbedrifters Landsforening, Salmar Farming, Hydroteck, Hallvard Lerøy ir Lerøy Midnor bylinėjimosi išlaidas.
4.
Europos Komisija padengia savo bylinėjimosi išlaidas.